Al Hamra minorasi. Al Hamra Firduos minorasi – Quvayt shahridagi osmonoʻpar bino. Bu Quvaytdagi eng baland bino hisoblanadi. Osmonoʻpar bino qurilishi 2005-yilda boshlangan. 2011-yilda qurib bitkazildi. Skidmore, Owings & Merrill, Ramshir va Callison arxitektura firmalari tomonidan ishlab chiqilgan bu dunyodagi eng baland egri betonli osmonoʻpar bino. 414 m uzunligi bilan dunyodagi oʻttiz oltinchi oʻrinni qayd etgan. Arxitekturasi. Al-Hamra minorasi oʻzining assimetrik shakli bilan gʻayrioddiy koʻrinishga ega. Binoning bu shakli nafaqat estetik, balki amaliy maqsadlarga ham xizmat qiladi, optimal koʻrinishni taʼminlaydi. Bino Fisher tizimi boʻyicha ohaktosh plitalari bilan qoplangan. Minoraning yumaloq burchaklari xuddi shu materialdan mozaika bilan qoplangan. Bu minorani yaratish uchun 500 ming tonna sement kerak boʻlgan. Bino ustunsiz 24 metrli qabulxonaga ega. Landshafti Francis Landscapes tomonidan ishlab chiqilgan. Minora "Time" jurnali tomonidan 2011-yilning eng yaxshi ixtirolari roʻyxatiga kiritilgan.